שבתי זליקוביץ

הרב שבתי זליקוביץ (ט"ו באדר ה'תרצ"ז, 26 בפברואר 1937 - כ"ב בחשוון ה'תשפ"ה, 23 בנובמבר 2024) היה רב ישראלי ופעיל ציבורי אשר הקים וניהל ישיבות ומוסדות חינוך ועלייה, ביניהם קריית החינוך "קול מבשר" במבשרת ציון וישיבת "בית יהודה" ליד כפר מימון.

 ביוגרפיה 
שבתי זליקוביץ נולד בשנת ה'תרצ"ז (1937) בתל אביב לישראל ואהובה זליקוביץ. למד בישיבת כפר הרא"ה אצל הרב משה צבי נריה והיה בן שבט איתנים וגרעין גחל"ת (ראשי תיבות: גרעין חלוצי לומד תורה). לצד ידידיו הרב צפניה דרורי והרב יעקב פילבר, נשלח בידי הרב נריה בכיתה י' להקים במירון את ישיבת בני עקיבא מירון לילדי עולים. בשנת ה'תשי"ד היה ממקימי ישיבת ההסדר כרם ביבנה,ראו: יבנה וחכמיה – סיפורה של אם ישיבות ההסדר, תשס"ד, 'תלמידים שהגיעו לישיבה בשנת הלימודים תשי"ד', עמ' 649 ובהמשך למד בישיבת מרכז הרב אצל הרב צבי יהודה קוק והרב אברהם אלקנה שפירא.

בשנת ה'תשכ"א החל הרב זליקוביץ לשמש כר"מ בישיבת כפר הרא"ה בה למד. לאחר כשנתיים, עם חבריו הרב יוסי שריד והרב אליהו סופר, הקים את הישיבה התיכונית בני עקיבא "בית יהודה" בכפר מימון, אשר פעלה בתחילה בחוסר אמצעים מוחלט,;  אולם התפתחה במהירות. בהמשך הועמד בראש הישיבה הרב יעקב אריאל.

 קריית החינוך "קול מבשר" 
בשנת ה'תשכ"ט (1969), לאחר שישיבת "בית יהודה" בכפר מימון התבססה, הקים הרב זליקוביץ עם הרב סופר והרב יוסי שריד, את הישיבה התיכונית "קול מבשר", על שם ספרו של הרב משולם ראטה, במבשרת ציון ועמד בראשה.

בכסלו ה'תשל"ג (1972), נערכה הנחת אבן הפינה לקריה החינוכית "קול מבשר", בסיוע חבר הכנסת אברהם עופר, חבר נאמנים, ועולי העיירה צ'ורטקוב, אשר היו מתלמידיו של הרב ראטה. הקריה התפתחה משנה לשנה וכוללת מוסדות חינוך כגני ילדים, בתי ספר, ישיבה תיכונית, כיתות עולים, כולל ועוד.ראו עוד: הרב עמיחי כנרתי, לשם שמים – לזכר הרב יצחק מאיר האיתן, תשס"ח, עמ' 299–302. הרב האיתן נמנה עם רבני הישיבה הראשונים. בראש הקריה עמד הרב זליקוביץ.

בשנת ה'תשל"ד (1974), לצד הרב אורי כהן, ייסד הרב זליקוביץ בקריית "קול מבשר" את כולל מר"ץ (ראשי תיבות: מרכז צוותים), הנחשב כגרעין התורני הראשון, ואשר נועד בין השאר להכשרת מורים בפריפריה. הוביל את הבאת הרב סיני אדלר ללמד בכולל מר"ץ.הרב אליעזר רובינשטיין, בתוך: כבוד סיני, תשפ"א, עמ' נג

בשנת ה'תשמ"ה, עם עליית יהודי אתיופיה במבצע משה, עסק במבצע לוגיסטי מורכב לגיוס תרומות ובגדים לעולים, והקים בית תבשיל מיוחד, אשר סייע בתקופה מסוימת לאלפי עולים. חמש שנים לאחר מכן, בשנת ה'תש"ן, הקים בקריית החינוך במבשרת ציון את בית הספר "לה"ב לבנות ולהבנות" (ראשי תיבות: ללימוד מקצועות הבנייה), תוך מטרה לבסס את עתידם המקצועי של בני העולים.

בסוכות ה'תשנ"ד (1993) הקים יחד עם הרב נחום אליעזר רבינוביץ' והרב שלום גולד (דיקן מכללת ירושלים), הקים את "איחוד הרבנים למען ארץ ישראל", אשר פעל בנשיאות ובהכוונת הרבנים אברהם אלקנה כהנא שפירא, משה צבי נריה ושאול ישראלי, ובשיתוף פעולה עם חוג הפרופסורים לחוסן מדיני וכלכלי ועוד, כנגד קידום הסכמי אוסלו, תוכנית ההתנתקות ועוד.הרב שלום גולד, עוז וגבורה, כסלו התשס"ח, באתר ישיבה; 

בשנת ה'תשפ"א (2021) זכה הרב זליקוביץ בפרס ירושלים על מפעליו החינוכיים והתורניים.

 חיים אישיים 
הרב זליקוביץ היה נשוי לאיילה ואב לתריסר ילדים (בת אחת הלכה לעולמה לאחר לידת בנה). התגורר בעבר במבשרת ציון ולאחר מכן בקריית ארבע.

נפטר בשבת קודש, פרשת "חיי שרה" כ"ב חשוון תשפ"ה 23.11.2024 

 קישורים חיצוניים 


 הרב שבתי זליקוביץ', עם הפנים לעבר ואל העתיד – לרגל ט"ו למר"ץ, מה נמרצו אמרי יושר 17 (תשמ"ט) עמ' 97-95, באתר ספריית אסיף

 הערות שוליים 

קטגוריה:בוגרי בני עקיבא
קטגוריה:בוגרי ישיבת כפר הרא"ה
קטגוריה:רבני ישיבת כפר הרא"ה
קטגוריה:ראשי ישיבות תיכוניות
קטגוריה:פעילים חברתיים ישראלים
קטגוריה:אנשי חינוך ישראלים
קטגוריה:תלמידי הרצי"ה קוק
קטגוריה:תלמידי הרב אברהם אלקנה שפירא
קטגוריה:בוגרי ישיבת מרכז הרב
קטגוריה:בוגרי ישיבת כרם ביבנה
קטגוריה:בוגרי שבט איתנים
קטגוריה:קריית ארבע: רבנים
קטגוריה:מבשרת ציון: רבנים
קטגוריה:ישראלים שנולדו ב-1937
קטגוריה:ישראלים שנפטרו ב-2024